Diari Oficial de la Generalitat Valenciana


Sumari del DOGV 4004, del 22-05-2001 (2001/4703)

Informació pública de l'alternativa tècnica del programa de l'actuació integrada per al desenvolupament de la unitat d'execució denominada Palases B.
-----------------------------------------------------------------------------------------------------------------------------------------------------

### Dades del document

Número de DOGV
:   4004

Data del DOGV
:   22-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/4703


Organisme emissor
:   Ajuntament de Betxí

Tipus de document
:   Anunci

Informació pública de l'alternativa tècnica del programa de l'actuació integrada per al desenvolupament de la unitat d'execució denominada Palases B. [2001/S4703]
  
L'Alcaldia Presidència ha resolt sotmetre a informació pública l'alternativa tècnica del programa de l'actuació integrada per al desenvolupament de la unitat d'execució denominada Palases B, presentada per l'empresa Kermogrup, SA, i Edycon, SA, que inclou memòria del programa, avantprojecte d'urbanització, pla parcial, annex d'homologació i estudi d'impacte ambiental, amb la delimitació de la unitat d'execució, amb els límits següents: nord, límit del terme municipal de Betxí amb Onda (carretera La Ratlla); sud sud-est, UE Palases A i camí del Molí del Pont; est, UE Palases A; i oest, camí Molí del Pont.
  
El desenvolupament de l'esmentada unitat comporta l'obtenció de la part proporcional del sòl de la xarxa primària de zones verdes, denominada Gel-4, per estar adscrita al sector.
  
En aplicació del que s'estableix en l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, pertoca sotmetre el programa esmentat amb tota la documentació annexa a informació pública per un termini de 20 dies en un diari d'informació general i posteriorment o simultàniament en el Diari Oficial de la Generalitat Valenciana. El termini de 20 dies comença a comptar a partir de l'endemà de la publicació d'aquest anunci en el Diari Oficial de la Generalitat Valenciana.
  
Durant aquest termini els interessats en el procediment podran formular qualssevol al·legacions que els convinguen segons dret, així com altres alternatives tècniques de programa i, si fa al cas, proposicions juridicoeconòmiques; tot això en els termes i les condicions de la citada Llei 6/1994, a l'efecte de les quals qualsevol interessat podrà consultar l'expedient a l'Ajuntament de Betxí (plaça Major, 1) en dies i hores d'oficina, i obtenir-ne còpies.
  
Durant els cinc dies següents al venciment del termini anterior de 20 dies, els interessats podran presentar les proposicions juridicoeconòmiques que consideren convenients en el Registre General d'aquest ajuntament, en plica tancada i amb la documentació que s'assenyala en els apartats C) i D) de l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Finalitzat aquest segon termini, el següent dia hàbil, excepte si és dissabte, cas en què s'haurà d'entendre el dia immediat posterior, tindrà lloc l'acte d'obertura de pliques a la sala de plens, a les 12.00 hores. Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.
  
Mitjançant la publicació de l'anunci d'informació pública del programa d'actuació integrada, i de conformitat amb l'article 59.4 de la Llei 30/1992, de 26 de desembre, de Règim Jurídic de les Administracions Públiques i del Procediment Administratiu Comú, se cita els propietaris afectats que puguen resultar desconeguts o se n'ignore el lloc de la notificació perquè durant el termini assenyalat puguen formular les al·legacions que estimen pertinents.
  
Cosa que es publica perquè se'n prenga coneixement general, de conformitat amb el que s'estableix en l'article 46 de la Llei Reguladora de l'Activitat Urbanística.
  
El termini d'informació pública comença a comptar a partir de l'endemà de la publicació d'aquest anunci en el Diari Oficial de la Generalitat Valenciana.